Часта ў бацькоў ёсць моцныя стэрэатыпы аб выхаванні дзяцей. Напрыклад, я звязаны з матэматыкай і інфармацыйнымі тэхналогіямі і, натуральна, хацеў бы гэтага ад свайго дзіцяці. Або дзіця нараджаецца ў музычнай сям’і — і бацькі чакаюць ад яго добрых музычных здольнасцей. Аднак трэба зразумець: не нам вырашаць, кім стануць нашы дзеці. Няхай шукаюць сябе і знаходзяць у іншых навуках, мастацтве, спорце. Што з таго, калі яны будуць непадобнымі на нас, з чаго гэта яны павінны быць на кагосьці падобнымі?